एकातिर कमर्सियल “छक्का पन्जा” , “लूट २” जस्ता सिनेमा थिए भने अर्कोतिर “सफर” र “लप्पन छप्पन” जस्ता सिनेमा जुन हेर्दा दर्शकलार्इ समेत नेपाली चलचित्रको स्तर बढेको अनुभव भयो । त्यसबाहेक, यो वर्ष एकातिर “कालो पोथी” , “सेतो सुर्य” र “निभ्नलागेको दियो” जस्ता चलचित्र जसले अन्तराष्ट्रिय बजारमा समेत नेपाली सिनेमालार्इ एक खुड्किलो माथि उकाल्ने काम गर्यो भने अर्कोतिर "किस्मत २” र "राधा" जस्ता ट्रेन्डमा चलिआएका सिनेमाहरुले पनि निरन्तरता पाइराखे ।
